De quin tema parla aquest text?
Ernest Abadal i Falgueras (Sallent, Bages, 28 de juny de 1962) és un professor i investigador de la Universitat de Barcelona, va ser degà de la Facultat de Biblioteconomia i Documentació entre 2012 i 2018, i és un dels especialistes principals pel que fa a l'accés obert a la ciència a l'Estat espanyol, coordinador de diverses xarxes de recerca universitària. És vicerector de Personal Docent i Investigador a la Universitat de Barcelona des de 2021. Com a professor de l'àrea d'Informació i Documentació i catedràtic de la Facultat de Biblioteconomia i Documentació de la Universitat de Barcelona ha estat l'investigador principal de diversos projectes del Plan Nacional I+D+I sobre accés obert a la ciència a Espanya i és coordinador de la Xarxa Temàtica sobre dades de recerca Maredata. També és coordinador del Grup de Recerca Consolidat «Cultura i continguts digitals», reconegut per la Generalitat de Catalunya. Com a especialista en Open Access, i especialment en l'accés obert a la ciència, ha participat en jornades i conferències nacionals i internacionals. Ha coordinat el grup de treball d'Accés Obert a la Ciència que estudia el desenvolupament de l'accés obert a Espanya. Aquest projecte ha donat resultats com MELIBEA, un directori de polítiques d'accés obert, i DULCINEA que identifica polítiques editorials de revistes científiques espanyoles en relació amb l'accés obert.És autor de nombrosos articles de recerca i de diversos llibres, com ara Sistemas y servicios de información digital (Trea, 2001), Gestión de proyectos en información y documentación (Trea, 2004), Bases de datos documentales: características, funciones y métodos (amb Lluís Codina, Síntesis, 2005), Prensa digital y bibliotecas (amb Javier Guallar, Trea, 2009), Acceso abierto a la ciencia (UOC, 2012). També és un dels directors i impulsors del projecte Blok de BiD, fundat el 2010, on professionals del món de la informació i la documentació ressenyen informes d'organismes internacionals com ara l'ALA, l'Associació de Biblioteques Universitàries i de Recerca) (ACRL), la Federació Internacional d'Associacions i Institucions Bibliotecàries (IFLA), Ithaka, JISC, NMC o el Centre de Bibliografia per Ordinador en Línia (OCLC, Online Computer Library Center), entre altres.Com a degà, va recollir la Creu de Sant Jordi l'any 2015 atorgada a la Facultat de Biblioteconomia i Documentació «per la continuïtat d'uns estudis ben implicats en la transformació d'una professió que ha sabut adaptar-se a les necessitats de la societat».
El text tracta sobre biblioteconomia.